  Майя Бывальцева ГТО огъетлэсь вуонозэ люкетсэ улонэ пыӵатон понна Удмуртия федерал коньдэтысь 1 миллион 967 сюрс манет басьтыны чакла. Субсидиез басьтон сярысь тупанкыллэсь ӵектоссэ юнматӥз улосвыл кивалтэтлэн тӧроез Виктор Савельев. Со дыре ик элькун коньдэт 368 сюрс манет висъяны кулэ. Уксё мыноз быгатонлыкъёсты эскеронъя центръёслэн ужзылы, судьяослэсь бригадаоссэс кылдытыны (173 адями), физкультурая ужрадъёсты ортчытыны. Субсидилы куриськонэз федерацие лэзиз Удмуртилэн тӧроез Александр Соловьёв. Вераны кулэ, ГТО огъетэз пыӵатонлэн кыкетӥ люкетаз озьы ик чакламын тол но гужем фестивальёсты ортчытон. Нырысь ик отчы пыриськозы школаосын дышетскисьёс, шор ёзо ӧнер но вылӥ дышетсконниосысь студентъёс. Тегъёс: Спорт ВикторСавельев Удмуртия АлександрСоловьёв коньдон ГТО  